ไฟแนนซ์ทูเดย์
เสียงผู้บริหารแบงก์รัฐชื่นชมในตัว อภิศักดิ์ ตันติวรวงศ์ รมว.คลัง หนักมาก ว่าเกือบปีที่เฮียจิ๋วมานั่งทำงานที่คลังไม่เคยมีจดหมายน้อย มีโทรศัพท์ มีใบสั่งใดๆ ขอสนับสนุนอะไรให้แบงก์รัฐต้องควักเงินสนับสนุนกิจกรรมการงานของกระทรวงการคลังแม้แต่บาทเดียว
25 ก.ค. 2559

เสียงผู้บริหารแบงก์รัฐชื่นชมในตัว อภิศักดิ์ ตันติวรวงศ์ รมว.คลัง หนักมาก ว่าเกือบปีที่เฮียจิ๋วมานั่งทำงานที่คลังไม่เคยมีจดหมายน้อย มีโทรศัพท์ มีใบสั่งใดๆ ขอสนับสนุนอะไรให้แบงก์รัฐต้องควักเงินสนับสนุนกิจกรรมการงานของกระทรวงการคลังแม้แต่บาทเดียว 
ที่เขาชมกันขรมเพราะตอนนี้แบงก์รัฐก็แย่ไม่แพ้แบงก์พาณิชย์ สินเชื่อหด กำไรก็ไม่ได้พุ่งพรวดพราด การลดรายจ่ายเท่ากับเพิ่มกำไร ทำให้มีเงินไปส่งเข้าคลังได้มากขึ้น และให้สวัสดิการพนักงานได้ดีกว่าเดิม ถือเป็นรัฐมนตรีในฝันเลยทีเดียว
เดือน ส.ค.นี้ จะเปิดโครงการคลังใสสะอาด ข้าราชการคลังจะร่วมกันประกาศปฏิญญาต่อต้านการทุจริตทุกรูปแบบ กุลิศ สมบัติศิริ อธิบดีกรมศุลกากร ปืนไว ให้ตั้งคณะกรรมการพิทักษ์และส่งเสริมจริยธรรมในองค์กร โดยมี วิชา มหาคุณ อดีตกรรมการป้องกันและปราบปรามการทุจริตแห่งชาติ (ป.ป.ช.) เป็นประธานกรรมการ
คณะกรรมการชุดนี้จะวางระบบส่งเสริมให้คนดีเจริญเติบโตในการทำงานได้ และปราบปรามเจ้าหน้าที่ไม่ดีให้ได้รับโทษรวดเร็วขึ้น นับเป็นตัวอย่างที่ดีและกรมภาษีอื่นคงจะทำตาม
llแผนลดหนี้เสียของเอสเอ็มอีแบงก์ทำพิษ ดันมีหนี้ของนักการเมืองที่มีการอนุมัติไว้ตั้งแต่ปี 2552-2553 อยู่ด้วย เอาไปประมูลขาย บบส.เอกชนราคาถูกๆ เลยโดนร้องเรียน